[{"text_idx": "#000003", "text": "Roeddem eisoes wedi clywed caneuon fel \u2018Paent\u2019, \u2018Ennill\u2019 a \u2018Cofia Anghofia\u2019, ond mae\u2019r ymdrech i ddarganfod cyfeiriad cerddorol newydd i\u2019w glywed ar ei amlycaf yn \u2018Tydi Nhw\u2019n Dda\u2019 \u2013 ca\u0302n gwbl newydd ar gyfer yr EP. Er i\u2019r \u2018Intro\u2019 ddilyn o\u0302l-traed Sw\u0302nami ychydig yn rhy ddeddfol, mae\u2019r troslais, a ddaeth o\u2019r ffilm Hedd Wyn (wrth i\u2019r Archdderwydd gyhoeddi mai ef, drwy ei ffug enw \u2018Fleur de Lys\u2019, oedd prifardd Eisteddfod y gadair ddu), yn ei wneud yn berthnasol i agor y casgliad hwn o ganeuon."}, {"text_idx": "#000004", "text": "Nid pawb sy\u2019n hoff o bop-roc canol y ffordd, ond mae Fleur de Lys wedi dwyn y genre a\u2019i hawlio erbyn hyn. Os bydd gwelliant rhwng yr EP hwn a\u2019r albwm nesaf i\u2019r un graddau a\u2019u datblygiad rhwng Bywyd Braf a Drysa, mae\u2019n debyg na fydd dianc i\u2019r beirniaid rhag y grw\u0302p a achosodd i chi ddal eich hunain yn canu \u2018Haf 2013\u2019 o gwmpas y ty\u0302."}]